pythainlp/thai-wiki-dataset-v4 huggingface dataset:
จอยทูเดอะเวิลด์

จอยทูเดอะเวิลด์ หรือ พระทรงบังเกิด (คาทอลิก) หรือ ความสุขเปรมปรีดิ์มีแก่ชาวโลก (โปรเตสแตนต์)  เป็นเพลงเทศกาลที่ได้รับความนิยมที่สุดในช่วงวันคริสต์มาส เนื้อเพลงภาษาอังกฤษถูกเขียนขึ้น โดย ไอแซค วัตต์ ซึ่งมีเนื้อหาเกี่ยวกับช่วงครึ่งหลังของพระธรรมสดุดี บทที่ 98 ในพระคัมภีร์ไบเบิล และได้รับการตีพิมพ์ครั้งแรกในปี ค.ศ.1719 ในผลงานของ ไอแซค วัตต์ เนื้อหาพระธรรมสดุดีของเดวิดในส่วนนี้เป็นการสื่อเรื่องราวถึงพระคัมภีร์ภาคพันธสัญญาใหม่ และนำไปใช้ในการนมัสการของเหล่าคริสเตียน ไอแซค วัตต์ เขียนคำพูดไว้ว่า "จอยทูเดอะเวิลด์" เป็นเพลงนมัสการพระเกียรติและชัยชนะของพระคริสต์ และเพื่อการรับเสด็จการกลับมาอีกครั้งของพระคริสต์ในวันพิพากษาโลก ซึ่งเพลงจอยทูเดอะเวิลด์ได้รับการขนานนามจากชาวอิสราเอลว่าเป็นเพลงที่แสดงถึงความชื่นชมยินดี ที่พระคริสต์ได้นำหนทางที่จะได้คืนดีกับพระเป็นเจ้ามาให้
ทำนองเพลง.
เพลงถูกนำมาปรับปรุงเนื้อร้องโดยวัตต์อีกครั้ง และครั้งนี้ได้รับการร่วมมือจาก โลเวลล์ เมสัน ในปี ค.ศ.1839 ในการปรับปรุงทำนองใหม่อีกด้วย จากทำนองเพลงเก่าซึ่งเชื่อว่ามีต้นกำเนิดมาจากจอร์จ เฟรดริก ฮันเดล ไม่น้อยเพราะรูปแบบของบท (And heaven and nature sing...) 
จอร์จ เฟรดริก ฮันเดล เปิดวงดนตรีและการแสดง "Comfort ye from Handel's Messiah" และเป็นครั้งแรกที่ได้มีการบันทึกไว้ว่า เป็นการแสดงที่ยอดเยี่ยมจากบันทึก 4 ฉบับ ซึ่งสื่อถึงการมีความสุขเมื่อใช้ชีวิตอยู่ในพระเป็นเจ้า แต่อย่างไรก็ตาม จอร์จ เฟรดริก ฮันเดล ก็ไม่ได้เป็นผู้แต่งทำนองทั้งหมด
ทั้งนี้ ตั้งแต่ปี ค.ศ. 2000 เป็นต้นมา เพลงจอยทูเดอะเวิลด์ได้รับความนิยมสูงสุดในทวีปอเมริกาเหนือและทั่วโลก
รันอะเวย์ (เพลงลิงคินพาร์ก)

"รันอะเวย์"  เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 6 จากสตูดิโออัลบั้มเปิดตัวของวง "ไฮบริดทีโอรี" เพลงนี้ได้นำไปรีมิกซ์แล้วรวมอยู่ในอัลบั้มรีมิกซ์ชุดแรก "รีแอนิเมชัน" โดยตั้งชื่อเพลงในฉบับรีมิกซ์ใหม่เป็น "Rnw@y" เพลงนี้ประพันธ์โดยลิงคินพาร์ก และมาร์ก เวกฟีลด์ เดโมของเพลงนี้ในปี พ.ศ. 2541 มีชื่อว่า "สติกแอนด์มูฟ" (Stick and Move) โดยรวมอยู่ในอัลบั้ม "" ซึ่งเดิมเคยออกในเทปตัวอย่างของวงในสมัยที่ใช้ชื่อวงว่า ซีโร ในปี พ.ศ. 2539 โดยใช้ชื่อว่า "สติกเอ็นมูฟ" (Stick N Move)
เนื้อหาของเพลง.
"รันอะเวย์" ในภาษาอังกฤษ หมายถึง วิ่งหนีออกไป โดยเพลงนี้อธิบายบุคคลที่รู้สึกทนทรมานเมื่ออยู่ในสังคม และตัดสินใจที่จะ "วิ่งหนีออกไป" เพลงนี้เป็นหนึ่งในไม่กี่เพลงในอัลบั้ม "ไฮบริดทีโอรี" ที่มีส่วนของการแร็ปของ ไมค์ ชิโนะดะ เพียงเล็กน้อย เหมือนกับเพลง "ครอว์ลิง"
อันดับในชาร์ต.
"รันอะเวย์" ติดชาร์ตในสหรัฐอเมริกา ในช่วงที่อัลบั้ม "ไฮบริดทีโอรี" กำลังได้รับความนิยมเป็นอย่างมาก
ไลอิงฟรอมยู

"ไลอิงฟรอมยู"  เป็นเพลงของวงดนตรีร็อกชาวอเมริกัน ลิงคินพาร์ก ออกเป็นซิงเกิลประชาสัมพันธ์เมื่อวันที่ 16 มีนาคม พ.ศ. 2547 และเป็นเพลงลำดับที่ 4 ในสตูดิโออัลบั้มชุดที่ 2 ของวง "เมทีโอรา"
ข้อมูลของเพลง.
เพลงนี้เปิดตัวด้วยเสียงแซมเพิลคีย์บอร์ดที่เหมือนกับเสียงวิโอลา ซึ่งนำเข้าสู่เนื้อเพลงท่อนแรก และยังใช้เสียงแซมเพิลที่เหมือนเสียงของรถที่กำลังเบิร์นเอาต์ เพลงนี้ได้เป็น 1 ใน 7 เพลงที่ใช้ในการผสมผสานกับเพลงของนักร้องแร็ป เจย์-ซี "Dirt off Your Shoulder/Lying from You" ในอัลบั้ม"คอลลิชันคอร์ส" ออกจำหน่ายในเดือนพฤศจิกายน พ.ศ. 2547
มิวสิกวิดีโอ.
ถึงแม้จะไม่มีมิวสิกวิดีโออย่างเป็นทางการสำหรับเพลงนี้ แต่ได้มีการรวมภาพการแสดงสดของเพลงนี้จากอัลบั้มบันทึกการแสดงสด "ไลฟ์อินเท็กซัส" นำมาทำเป็นมิวสิกวิดีโอแทน และมีเสียงของวิดีโอเป็นการแสดงสดด้วย วิดีโอนี้มีอยู่ในไอทูนส์และในยูทูบ และรวมถึงวิดีโอเพลง "พอยส์ออฟออทอริตี" ด้วย
แบล็กเอาต์ (เพลงลิงคินพาร์ก)

"แบล็กเอาต์"  เป็นเพลงของวงดนตรีร็อกชาวอเมริกัน ลิงคินพาร์ก ออกเป็นซิงเกิลโปรโมตในวันที่ 8 กันยายน พ.ศ. 2553 เป็นเพลงลำดับที่ 9 จากสตูดิโออัลบั้มชุดที่ 4 ของวงในปี พ.ศ. 2553 "อะเทาซันด์ซันส์" เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และ ริก รูบิน ในด้านเนื้อเพลงนั้น ไมค์ ชิโนะดะ ไม่ได้ร้องแร็ปในเพลงนี้ แต่มี เชสเตอร์ เบนนิงตัน ร้องในท่อนที่คล้ายการแร็ปแทน ซึ่งเหมือนเป็นการสลับหน้าที่ขับร้องกันกับไมค์ และสมาชิกวงก็ได้ประสานเสียงร้องในตอนท้ายของเพลง
ระวังคนกำลังเหงา

"ระวัง...คนกำลังเหงา" เป็นซิงเกิลของสุกฤษฎิ์ วิเศษแก้ว ในปี พ.ศ. 2556 ประพันธ์เนื้อร้องโดย หทัย แสงวิจิตร, แต่งทำนองและเรียบเรียงโดย พิชิต บัณฑิตเลิศรักษ์ ออกจำหน่ายในวันที่ 30 มกราคม พ.ศ. 2557
มิวสิกวิดีโอ.
มิวสิกวิดีโอนี้ ถ่ายทำกันที่สตูดิโอเซนเตอร์พอยต์ ซ.ลาซาล และมีใหม่-ดาวิกา โฮร์เน่ มาร่วมแสดงในมิวสิกวิดีโอ โดยเป็นเรื่องราวของ ผกก.ออ-รัชตะ สมบัติไพบูลย์ชัย ผูกเรื่องให้บี้ถูกแฟนสาวบอกเลิกในช่วงเวลาที่กำลังจะมีคอนเสิร์ตใหญ่พอดี ถึงแม้บี้จะเศร้าเสียใจแค่ไหน ก็ต้องข่มความรู้สึกเอาไว้ เพราะงานต้องมาก่อน ทางฝั่งสาวใหม่ที่มาทำงานสตูดิโอเดียวกัน ก็มาเจอบี้ด้วยความบังเอิญ ทั้งคู่ก็เกิดอาการปิ๊งกันไปปิ๊งกันมา พอใหม่รู้ว่าบี้กำลังจะมีคอนเสิร์ตที่นี่ ก็เลยแอบตามมาให้กำลังใจ คนกำลังเหงาอย่างบี้เลยนึกสนุก คว้าใหม่ขึ้นมาแดนซ์กระจายด้วยกันบนเวที
การตอบรับ.
เพลง "ระวัง...คนกำลังเหงา" ได้อันดับ 1 ของชาร์ต GMM Grammy Gmember Song Chart Top 100 ประประจำวันที่ 14 ตุลาคม พ.ศ. 2556 และ GMM Grammy Gmember MV Chart Top 5 ประจำวันที่ 25 พฤศจิกายน พ.ศ. 2556 จากการจัดอันดับของเว็บไซต์ Gmember.com
รายพระนามรัชทายาทสหราชอาณาจักร

นี่คือรายนามบุคคลในเวลาต่างๆ ที่อยู่ในลำดับการสืบราชบัลลังก์เป็นพระมหากษัตริย์แห่งราชอาณาจักรบริเตนใหญ่ (ค.ศ. 1707 - 1800), สหราชอาณาจักรบริเตนใหญ่และไอร์แลนด์ (ค.ศ. 1801 - 1922), และสหราชอาณาจักร (ค.ศ. 1922 - ปัจจุบัน) ซึ่งจะได้สืบบัลลังก์เมื่อพระมหากษัตริย์สวรรคตหรือสละราชบัลลังก์ บรรดาผู้ที่ได้สืบราชบัลลังก์จริงๆจะเป็นตัวอักษรหนา
รายนามนี้เริ่มต้นในปีค.ศ. 1707 ตามพระราชบัญญัติสหภาพ ค.ศ. 1707 ซึ่งเป็นการรวมราชอาณาจักรอังกฤษกับราชอาณาจักรสกอตแลนด์ (ก่อนหน้านี้เป็นรัฐที่แยกอิสระจากกัน มีระบบนิติบัญญัติแยกจากกันแต่มีพระมหากษัตริย์องค์เดียวกัน) เข้าเป็นรัฐเดียวกันคือ ราชอาณาจักรบริเตนใหญ่ สมเด็จพระราชินีนาถแอนน์ทรงเป็นสมเด็จพระราชินีนาถแห่งอังกฤษ, สกอตแลนด์และไอร์แลนด์ตั้งแต่วันที่ 8 มีนาคม ค.ศ. 1702 และเป็นสมเด็จพระราชินีนาถแห่งบริเตนใหญ่ในปีค.ศ. 1707 พระราชบัญญัติว่าด้วยการสืบราชสันตติวงศ์ ค.ศ. 1701กำหนดให้โซเฟีย เจ้าหญิงอีเล็คเตรสม่ายแห่งฮาโนเวอร์ในฐานะผู้สืบราชสันตติวงศ์ราชบัลลังก์อังกฤษ ซึ่งกฎหมายนี้ได้ขยายไปถึงสกอตแลนด์ด้วยผ่านสนธิสัญญาสหภาพ (มาตรา 2) และพระราชบัญญัติสหภาพ
เชิงอรรถ.
<templatestyles src="Reflist/styles.css" />
มาร์ติน แกร์ริกซ์

มาร์ไตน์ เคราร์ด คาร์ริตเซิน  เป็นที่รู้จักกันดีในชื่อบนเวทีของเขา มาร์ติน แกร์ริกซ์  เป็นดีเจและโปรดิวเซอร์ชาวดัตช์สังกัดค่ายเพลง STMPD RCRDS เขาเป็นที่รู้จักดีที่สุดกับเพลง "แอนิมัลส์" ("Animals") ซึ่งติดอันดับท็อป 10 มากกว่าสิบประเทศ เพลงได้ขึ้นอันดับหนึ่งในเบลเยียมและสหราชอาณาจักรและติดอันดับสามในไอร์แลนด์ ซิงเกิลของเขา "วิเซิร์ด" ("Wizard") ได้ร่วมผลิตกับเจย์ ฮาร์ดเวย์ (Jay Hardway) ก็ยังประสบความสำเร็จในหลายประเทศในปี 2014 เปิดตัวครั้งแรกด้วยการได้ติดอันดับ 40 ในอันดับท็อป 100 ของนิตยสารดีเจแมกาซีน (DJ Magazine) ในปัจจุบันติดอันดับ 1
การผสมผสาน (ดนตรี)

ในแง่ดนตรี การผสมผสาน หรือ แมชอัป (mashup) เป็นการซ้อนทับทั้งสองเพลงหรือสองเพลงขึ้นไปในการเริ่มทำการบันทึก ปกติมักจะซ้อนทับกับแท็รกเสียงร้องหนึ่งแท็รกคู่กับเพลงบรรเลงอีกเพลง ซึ่งเป็นเนื้อหาต้นฉบับ อาจจะพบการป้องกันจากการเรียกร้องลิขสิทธิ์ในภายใต้ "การใช้งานโดยชอบธรรม" ซึ่งเป็นหลักของกฎหมายลิขสิทธิ์
ประเทศไทยในกีฬาแหลมทอง 1973

ประเทศไทย ได้เข้าร่วมการแข่งขันกีฬาแหลมทอง 1973 ถือเป็นการแข่งขันกีฬาแหลมทองครั้งที่ 7 มีการจัดขึ้นที่ประเทศสิงคโปร์ ซึ่งมีพิธีเปิดอย่างเป็นทางการในวันที่ 1 กันยายน พ.ศ. 2516 และพิธีปิดในวันที่ 8 กันยายน พ.ศ. 2502 
หลังจบสิ้นการแข่งขัน นักกีฬาไทยได้รับเหรียญทอง 47 เหรียญ เหรียญเงิน 25 เหรียญ และเหรียญทองแดง 27 เหรียญ รวม 99 เหรียญ ครองเจ้าเหรียญทองจากการแข่งขันกีฬาซีเกมส์ครั้งนี้
มาเรีย มอนเทล

มาเรีย มอนเทล  เกิดเมื่อวันที่ 17 มกราคม ค.ศ. 1969 เป็นนักร้องชาวเดนมาร์ก เธอเริ่มร้องเพลงบทเวทีเล็กกับมอร์เทน ไรมาร์ (Morten Remar) ในช่วงยุค 1980 และ 1990 ในช่วงกลางยุค 1990 ได้ออกอัลบั้มที่สองสแวตแอตแวร์คุอินเนอ (Svært At Være Gudinde) และเธอกลายเป็นที่รู้จักกับเพลงฮิตของเธอ "Di Da Di (And So The Story Goes)" ซึ่งได้รับการแปลเป็นภาษาอังกฤษและสเปน รวมถึงภาษาไทย นอกจากนี้เพลงได้คัฟเวอร์โดย โคโค ลี (Coco Lee) และขายได้กว่า 2 ล้านแผ่น
มักกะโรนีอบชีส

มักกะโรนีอบชีส  เป็นอาหารที่ประกอบด้วยมักกะโรนีกับเนยแข็งซึ่งส่วนมากนิยมใช้เชดดาร์ชีส บางครั้งอาจมีส่วนประกอบอื่นด้วย เช่น เกล็ดขนมปัง เนื้อสัตว์ ผัก มักกะโรนีอบชีสเป็นอาหารที่นิยมรับประทานอย่างแพร่หลายในหลายประเทศที่มีประชากรที่พูดภาษาอังกฤษเป็นภาษาแม่เป็นส่วนใหญ่ เช่น สหราชอาณาจักร สหรัฐอเมริกา แคนาดา ออสเตรเลีย นิวซีแลนด์ เป็นต้น
อินมายรีเมนส์

"อินมายรีเมนส์"  (ชื่อเดิม "One Forty") เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง "ลีฟวิงทิงส์" ถึงแม้เพลงนี้จะไม่ได้ออกมาเป็นซิงเกิล แต่ก็ได้เข้าสู่ชาร์ตซิงเกิลในประเทศเยอรมันในอันดับที่ 83 เพลงนี้ประพันธ์โดยลิงคินพาร์ก และมีโปรดิวเซอร์คือ ไมค์ ชิโนะดะ นักร้องนำร่วมของวง และ ริก รูบิน
องค์ประกอบของเพลง.
เพลง "อินมายรีเมนส์" ประกอบด้วยเสียงทำนองเปียโน และเสียงกลองหรือเพอร์คัชชันที่ใช้ในการทหาร โดยสามารถได้ยินได้ในท่อนบริดจ์ของเพลง และมีความเร็วจังหวะของเพลงในระดับปานกลาง
ไลส์กรีดมิสเซอรี

"ไลส์กรีดมิสเซอรี"  เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 4 ในสตูดิโออัลบั้มชุดที่ 5 ของวง "ลีฟวิงทิงส์" เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 26 แต่เพลงนี้ก็ไม่ได้จำหน่ายเป็นซิงเกิล เพลงนี้ประพันธ์โดยลิงคินพาร์ก และมีโปรดิวเซอร์คือ ไมค์ ชิโนะดะ นักร้องนำร่วมของวง และ ริก รูบิน เพลง "ไลส์กรีดมิสเซอรี" ได้นำมาออกเป็นซิงเกิลโปรโมต และโปรโมตให้กับเกม "" และได้นำมาใช้เป็นเพลงประกอบตัวอย่างเกม ชื่อเดิมของเพลงนี้มีชื่อว่า "Piledriver" และต่อมาได้เปลี่ยนเป็น "Breaking Point" และ "Lies Greed Misery" ตามลำดับ
องค์ประกอบของเพลง.
เพลง "ไลส์กรีดมิสเซอรี" ได้มีการกล่าวถึงว่า "เป็นจุดเด่นของความสามารถของวงในการเล่นเพลงกับแนวเพลงอย่างฮิปฮอป และดูเหมือนว่าเพลงนี้มีดนตรีที่หนัก" และเพลงนี้ยังทำให้มีการกล่าวถึง สกริลเลกซ์ เนื่องจากมีจังหวะอิเล็กทรอนิกส์ตลอดทั้งเพลง
ริก รูบิน

เฟรดเดอริก เจย์ "ริก" รูบิน  เกิดเมื่อวันที่ 10 มีนาคม ค.ศ. 1963 เป็นโปรดิวเซอร์เพลงชาวอเมริกัน และอดีตประธานร่วมของค่ายเพลงโคลัมเบียเรเคิดส์ ร่วมกับ Russell Simmons, รูบินเป็นผู้ก่อตั้งค่ายเพลงเดฟแจมเรเคิดดิงส์ และอเมริกันเรเคิดดิงส์ รูบินช่วยทำให้ศิลปินแนวฮิปฮอปต่าง ๆ เป็นที่นิยมแพร่หลาย ได้แก่ บีสตีบอยส์, แอลแอล คูล เจ, พับลิกเอเนมี และ รัน–ดี.เอ็ม.ซี.
ทั้งผิดก็ยังรัก

"ทั้งผิดก็ยังรัก" เป็นซิงเกิลของวงเอบีนอร์มัล ในปี พ.ศ. 2557 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอบีนอร์มัล ออกจำหน่ายและมิวสิกวิดีโอเผยแพร่ในวันที่ 16 ตุลาคม พ.ศ. 2557 และในปี พ.ศ. 2558 ได้ถูกนำมาเป็นเพลงประกอบละครโทรทัศน์เรื่อง "เงาใจ"
เรื่อง"ไฟหิมะ" ในปี พ.ศ. 2562 และเรื่อง เพลิงปริศนา ในปี พ.ศ. 2564
ดนตรีของเพลง.
ดนตรีของเพลงนี้ เป็นเพลงรักแบบเจ็บ ๆ ที่ไปรัก คนที่ไม่สิทธิ์แม้แต่จะคิด ผนวกกับซาวน์ดนตรีช้า ๆ แต่ยังคงซิกเนเจอร์ของพวกเขาอย่างครบถ้วนทุกตัวโน้ตในแบบป็อปร็อก อีกหนึ่งความพิเศษของเพลงนี้คือ ได้มือคีย์บอร์ดในตำนานอย่าง “บอย สันธาน เลาหวัฒนาวิทย์” แห่งวง “ไมโคร” มาร่วมเสริมความเพราะในซิงเกิ้ลนี้­ด้วย
การตอบรับ.
เพลง "ทั้งผิดก็ยังรัก" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 21 ธันวาคม พ.ศ. 2557 และติดอันดับสูงสุด 8 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 13 ธันวาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อาร์ตีกา ซารี เดวี

อาร์ตีกา ซารี เดวี (29 กันยายน พ.ศ. 2522) เป็น นักแสดง นางแบบ ชาวอินโดนีเซีย รู้จักในฐานะปูเตอรีอินโดเนซียา 2004 และหนึ่งในผู้เข้ารอบ 15 คนสุดท้าย นางงามจักรวาล 2005 ที่จัดขึ้นในประเทศไทย
อาชีพ.
การประกวดนางงาม.
อาร์ตีกา มีความสูงประมาณ 168 เซนติเมตร และน้ำหนัก 47 กิโลกรัม เป็นตัวแทนของหมู่เกาะบังกาเบอลีตุง ในการประกวด ปูเตอรีอินโดเนซียา 2004 อาร์ตีกาในวัย 25 ปี ชนะการประกวด และได้เดินทางไปประกวด นางงามจักรวาล 2005 ที่ประเทศไทย แม้ว่าเธอได้รับการต่อต้านหลาย ๆ ด้าน ในการประกวด นางงามจักรวาล 2005 เธอได้ผ่านเข้ารอบ 15 คนสุดท้าย โดยเธอเป็นตัวแทนคนเดียวจากทวีปเอเชียที่ผ่านเข้ารอบ ก่อนการประกวดนางงามจักรวาล อาร์ตีกา มีภาพหลุดคล้ายเธอ ในลักษณะเปลือยหน้าอก ซึ่งเธอได้ปฏิเสธในภายหลังว่าไม่ใช่เธอ
วงการบันเทิง.
หลังจากเสร็จสิ้น อาร์ตีกา ได้เข้าวงการบันเทิงอย่างเต็มตัวโดยการแสดงหนัง โฆษณา หรือเป็นนางแบบ และเธอก็ได้เล่นภาพยนตร์ในอีหลายเรื่องต่อมา "โอเปร่าชวา" (Opera Jawa) (2006) และ Planet Mars (2008) และอาร์ตีกา ก็ได้รับรางวัล นักแสดงหญิงภาพยนตร์ยอดเยี่ยมในเทศกาลภาพยนตร์ 3 ทวีป ใน เมืองน็องต์ ฝรั่งเศส และเธอเองก็ยังได้รับรางวัลนักแสดงหญิงยอดเยี่ยมในเทศกาลภาพยนตร์นานาชาติอิสระ ใน บรัสเซลส์ เบลเยียม ระหว่างวันที่ 4 - 9 พฤศจิกายน 2008 และเธอเองก็ยังได้เล่นภาพยนตร์เรื่อง Mati Bujang Tengah Malam ซึ่งรับบทเป็นอินดี้ 
การเข้าร่วมประกวดนางงามจักรวาล 2005.
อาร์ตีกา ซารี เดวี ได้เข้าร่วมการประกวด นางงามจักรวาล 2005 โดยเธอได้รับการวิจารณ์อย่างหนักจากผู้ที่ไม่เห็นด้วย โดยทั้งผู้ที่ไม่เห็นเรียกร้องให้ให้เธอถอนตัวออกจากประกวด
บุตรแห่งเสรีภาพ

บุตรแห่งเสรีภาพ  เป็นองค์การผู้คัดค้านซึ่งก่อตั้งในสิบสามอาณานิคมอเมริกัน เป็นสมาคมลับ ก่อตั้งเพื่อพิทักษ์สิทธิผู้อยู่ในนิคมและต่อสู้กับการละเมิดการเก็บภาษีโดยรัฐบาลอังกฤษ ขึ้นชื่อมากที่สุดจากกรณีการเลี้ยงน้ำชาที่บอสตันใน ค.ศ. 1773
รักเธอเพราะ

"รักเธอเพราะ" เป็นซิงเกิลของวงเอบีนอร์มัล ในปี พ.ศ. 2557 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอบีนอร์มัล ออกจำหน่ายในวันที่ 13 มีนาคม พ.ศ. 2557
เพลง "รักเธอเพราะ" นั้นเพลงพิเศษสำหรับขอบคุณแฟนเพลงของ เอบีนอร์มัล ที่ได้เดินทางเส้นทางดนตรีมาถึง 12 ปี 
มิวสิกวิดีโอ.
มิวสิกวิดีโอเพลง “รักเธอเพราะ” นั้น เป็นภาพจะเป็นงานปาร์ตี้เล็กๆแต่เน้นความเป็นกันเองแบบถึงเนื้อถึงตัว ระหว่างแฟนคลับกับศิลปิน ซึ่งถือเป็นสิ่งแทนคำขอบคุณและเหตุผลว่าระหว่างเรารักกันเพราะอะไร ซึ่งบรรยากาศในวันนั้น เอบีนอร์มัล บอกว่าเป็นอีกหนึ่งวันที่จะไม่มีวันลืมเพราะเพลงนี้ไม่ได้แต่งให้ผู้หญิงคนไหน หรือผู้ชายคนใด แต่เพลงนี้ มอบแด่ “พวกคุณ” ทุกคน
การตอบรับ.
เพลง รักเธอเพราะ ได้ติดอันดับสูงสุด 26 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23-29 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ถือว่าเราไม่เคยพบกัน

"ถือว่าเราไม่เคยพบกัน" เป็นซิงเกิลของวงเอบีนอร์มัล ในปี พ.ศ. 2556 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) แต่งร่วมกับ ตุล อพาร์ตเมนต์คุณป้า และเรียบเรียงโดย เก่ง-โอ่ง เอบีนอร์มัล ออกจำหน่ายในวันที่ 21 ตุลาคม พ.ศ. 2556
การตอบรับ.
เพลง "ถือว่าเราไม่เคยพบกัน" ได้ติดอันดับสูงสุด 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 มิถุนายน พ.ศ. 2556 และได้ติดอันดับสูงสุด 21 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จูเอลรีบ็อกซ์ (อัลบั้ม)

จูเอลรีบ็อกซ์  เป็นสตูดิโออัลบั้มภาษาญี่ปุ่นชุดแรกของ ที-อารา กลุ่มศิลปินหญิงชาวเกาหลี สังกัดอีเอ็มไอมิวสิคเจแปน ออกวางจำหน่ายวันที่ 6 มิถุนายน ค.ศ. 2012 อัลบั้มมี 2 แบบ เพื่อที่จะโปรโมตอัลบั้ม เป็นการออกทัวร์คอนเสิร์ตญี่ปุ่นครั้งแรกของพวกเธอ เมื่อวันที่ 19 มิถุนายน ค.ศ. 2012 นี่เป็นอัลบั้มภาษาญี่ปุ่นของพวกเธอโดยมีสมาชิกอีกหนึ่งคนคือ ฮวาย็อง
ชาร์ต.
<templatestyles src="Col-begin/styles.css"/>
วุฒิศักดิ์ มณีสุข

วุฒิศักดิ์ มณีสุข ชื่อเล่น บอย เป็นนักฟุตบอลระดับอาชีพชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก
ประวัติ.
วุฒิศักดิ์ มณีสุข เป็นนักกีฬาฟุตบอล ผู้เคยทำหน้าที่ร่วมกับทีมนครปฐม ยูไนเต็ด รวมถึงสโมสรฟุตบอลธนาคารกรุงเทพ ตลอดจนเป็นนักฟุตบอลตำแหน่งกองหลังรายสำคัญ ผู้เคยทำหน้าที่ร่วมกับทีมพัทยา ยูไนเต็ด, ศรีราชา บ้านบึง, บีอีซี เทโรศาสน, ราชบุรี และเพื่อนตำรวจ ก่อนที่จะเข้าร่วมสังกัดสโมสรฟุตบอลราชนาวีในการแข่งขันไทยพรีเมียร์ลีก 2558
เดลตาแอร์ไลน์ เที่ยวบินที่ 1288

เดลตาแอร์ไลน์ เที่ยวบินที่ 1288 เป็นเที่ยวบินจากท่าอากาศยานเพนซาโคลา รัฐฟลอริดา ประเทศสหรัฐอเมริกา ถึง ท่าอากาศยานนานาชาติฮาร์ทสฟิลด์–แจ็คสัน แอตแลนตา แอตแลนตา ประเทศจอร์เจีย บนเครื่องบินแมคดอนเนลล์ดักลาส เอ็มดี-88 
ในขณะที่กำลังบินขึ้นจากทางวิ่งที่ 17 จากท่าอากาศยานเพนซาโคลา วันที่ 6 กรกฎาคม พ.ศ. 2539, เครื่องยนต์ที่ 1 (เครื่องยนต์ซ้าย) ได้เกิดปัญหาจนทำให้ไม่สามารถบินขึ้นต่อไปได้ นักบินจึงทำการยกเลิกการบินขึ้นและหยุดเครื่องบินลงที่ทางวิ่ง อุบัติเหตุครั้งนี้ส่งผลกระทบให้มีผู้โดยสารเสียชีวิต 2 คน บาดเจ็บ 2 คนและบาดเจ็บสาหัส 3 คน 
ผู้บาดเจ็บและผู้เสียชีวิต.
ในรายการผู้บาดเจ็บและเสียชีวิตมีรายการตัวอย่างดังต่อไปนี้
- Anita L. อายุ 39 ปี - บาดเจ็บ
- Derek และ Spencer - บาดเจ็บ
- Michigan และ Nolan - บาดเจ็บสาหัส. 
โดยสรุปมีผู้บาดเจ็บและบาดเจ็บสาหัสทั้งหมด 5 คน ผู้เสียชีวิตรวม 2 คน
การสืบสวน.
หลังจากการสืบสวนสาเหตุของหน่วยงานย่อยของสำนักงานบริหารการบินแห่งชาติของสหรัฐ (FAA) ได้มีการออกรายงานสรุปสาเหตุว่าเกิดจากชิ้นส่วนที่ใช้ยึดเครื่องยนต์ที่ 1 ที่คอมเพรสเซอร์ด้านหน้าเกิดความเสียหาย จึงได้ได้มีการรายงานให้สายการบินผู้ควบคุมทำการพัฒนาและปรับปรุงระบบงานในการดูแลรักษาต่อไป
หลังจากเหตุการณ์.
ในเดือนสิงหาคม พ.ศ. 2559, สำนักงานบริหารการบินแห่งชาติของสหรัฐ (FAA) ได้รายงานว่าเครื่องบินหมายเลขทะเบียน N927DA หรือเครื่องบินลำที่เกิดอุบัติเหตุ มีการใช้ให้บริการขนส่งโดยเดลตาแอร์ไลน์ในเส้นทาง เพนซสโคลา-แอตแลนตา และหมายเลขเที่ยวบิน DL1288 ยังมีการใช้ในเส้นทาง นครนิวยอร์ก(LGA) ถึง ฟอร์ตลอเดอร์เดล (FLL)
ไอลล์บีกอน

"ไอลล์บีกอน"  (ชื่อเดิม "Primo") เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 5 ในสตูดิโออัลบั้มชุดที่ 5 ของวง "ลีฟวิงทิงส์" เพลงนี้ประพันธ์โดยลิงคินพาร์ก และมีโปรดิวเซอร์คือ ไมค์ ชิโนะดะ นักร้องนำร่วมของวง และ ริก รูบิน เพลงนี้มีเสียงเครื่องสายที่เล่นโดย อาร์เคด ไฟร์ เตรียมการโดย โอเวน แพลเลตต์ เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 26 และได้รวมอยู่ในรายการเพลงของสถานีวิทยุโมเดิร์นร็อกแห่งลอสแอนเจลิส เคอาร์โอคิว ในวันที่ 5 ธันวาคม พ.ศ. 2555
ในวันที่ 14 พฤศจิกายน พ.ศ. 2556 ลิงคินพาร์กได้ออกเดโมเก่าของเพลง "ไอลล์บีกอน" มีชื่อว่า "พรีโม (ไอลล์บีกอน - ลองฟอร์ม 2010 เดโม)" ในหน้า Tumblr อย่างเป็นทางการของลิงคินพาร์ก ซึ่งเป็นการโปรโมตอัลบั้มของลิงคินพาร์กอันเดอร์กราวด์ที่ได้ออกจำหน่ายในเวลาต่อมา โดยเดโมนี้ได้รวมอยู่ในอัลบั้ม "ลิงคินพาร์กอันเดอร์กราวด์ XIII" เป็นแทร็กลำดับที่ 3 ในอัลบั้ม
ไวซ์รีมิกซ์.
"ไอลล์บีกอน (ไวซ์รีมิกซ์)"  เป็นเพลงรีมิกซ์ของวงดนตรีร็อกชาวอเมริกัน ลิงคินพาร์ก รีมิกซ์มาจากเพลง "ไอลล์บีกอน" จากสตูดิโออัลบั้มชุดที่ 5 ของวง "ลิฟวิงทิงส์" ซึ่งออกในปี พ.ศ. 2555 รีมิกซ์โดย ดีเจไวซ์ โดยไวซ์ยังได้ทำผลงานร่วมกับ ไมค์ ชิโนะดะ ในเพลงเดโมที่ชื่อว่า "ฟรีสไตล์" และมี พุชชาที ได้มาเป็นศิลปินรับเชิญในรีมิกซ์นี้ด้วย "ไอลล์บีกอน (ไวซ์รีมิกซ์)" ได้ออกเผยแพร่ใน Tumblr ในวันที่ 24 ตุลาคม พ.ศ. 2556 เพลงนี้รวมเป็นเพลงลำดับที่ 5 ในอัลบั้มรีมิกซ์ชุดที่ 2 ของลิงคินพาร์ก "รีชาจด์"
ชะตารัก ลิขิตหัวใจ

ชะตารัก ลิขิตหัวใจ  ละครโทรทัศน์แนวโรแมนติกดราม่าคอมาดีสัญชาติเกาหลีใต้ ออกอากาศฉายในประเทศเกาหลีใต้ในช่วงปี ค.ศ. 2008–2009 
ชะตารัก ลิขิตหัวใจ เผยแพร่ออกอากาศทางช่องเคบีเอส1 ระหว่างวันที่ 5 พฤษภาคม ค.ศ. 2008 จนถึงวันที่ 9 มกราคม ค.ศ. 2009 เป็นประจำทุกวันจันทร์จนถึงวันศุกร์ในเวลา 20:25 น. รวมทั้งสิ้น 178 ตอน สำหรับในประเทศไทยออกอากาศทางช่อง 3 ตั้งแต่วันที่ 25 กันยายน ค.ศ. 2014 จนถึงวันที่ 1 มกราคม ค.ศ. 2015 เป็นประจำทุกวันจันทร์จนถึงวันศุกร์ เวลา 02.15–03.30 น. และในวันเสาร์ เวลา 01.30–04.00 น. ในวันอาทิตย์ เวลา 01.45–03.30 น. ทางช่อง 3 ปกติ และทุกวัน เวลา 20.30–22.00 น. ทางช่อง 3 แฟมิลี
ละครโทรทัศน์ชุดนี้นับเป็นผลงานการแสดงครั้งแรกของอิม ยุน-อา หนึ่งในสมาชิกวงเกิร์ลกรุปเกิลส์เจเนอเรชัน
เนื้อเรื่อง.
จาง แซ-ย็อก หญิงสาววัย 23 ปี ที่กำพร้าพ่อแม่มีความฝันที่จะเป็นนักออกแบบเครื่องครัว แซ-ย็อก เติบโตมาในบ้านเลี้ยงดูเด็กกำพร้า โดยเธอถูกทิ้งอยู่บนชายหาดตั้งแต่อายุ 4 ขวบ โดยมีเพียงรองเท้าคู่เดียว และเป็นตำรวจที่มาเจอเธอเข้าในเวลาเช้ามืด เธอจึงได้ชื่อว่า "แซ-ย็อก" (새벽) ซึ่งแปลว่า "เช้ามืด" ขณะที่นามสกุลของเธอมาจากนามสกุลของผู้อำนวยการบ้านแห่งนี้ แซ-ย็อกประสบอุบัติเหตุจากการเล่นดอกไม้ไฟจนตาบอด แต่เคราะห์ดีที่เธอได้รับการผ่าตัดเปลี่ยนกระจกตาจาก คิม นา-ยอง แพทย์สาวอายุไล่เลี่ยกับเธอ ที่ได้บริจาคร่างกายให้ก่อนจะเสียชีวิตจากอุบัติเหตุทางรถยนต์ แต่การเสียชีวิตอย่างกระทันหันของนา-ยอง ครอบครัวคิมไม่ได้รับรู้เลย จนกระทั่งแซ-ย็อกได้ปรากฏตัวขึ้นและบอกเล่าความจริงทั้งหมดให้ครอบครัวคิมรับรู้ นั่นทำให้ทุกคนช็อก ต่อมา พ่อและแม่ของนา-ยอง ได้รับอุปการะแซ-ย็อกไว้ในฐานะลูกบุญธรรม ทั้งคู่รักใคร่แซ-ย็อกเหมือนลูกสาวแท้ ๆ โดยเฉพาะ โอ ยอง-ซุก ผู้เป็นแม่นั้นบอกว่าแซ-ย็อกเหมือนนา-ยองกลับชาติมาเกิด
ต่อมา แซ-ย็อก ได้เข้าทำงานในตำแหน่งนักออกแบบเครื่องครัวตามความฝันจริง ๆ ในบริษัท โลฮาส ซึ่งเป็นบริษัทยักษ์ใหญ่ แม้แซ-ย็อกจะเป็นเพียงพนักงานฝึกงาน แต่ก็ทำหน้าที่ได้ดี คัง โฮ-เซ ผู้จัดการฝ่ายขาย ผู้เป็นลูกชายเพียงคนเดียวของประธานโลฮาส โฮ-เซชอบแซ-ย็อกทันทีที่แรกเห็น แม้โฮ-เซ จะมีคู่หมั้นอยู่แล้ว คือ คิม ซู-บิน ผู้มีศักดิ์เป็นลูกพี่ลูกน้องของคิม นา-ยอง และยังเป็นผู้จัดการฝ่ายออกแบบ ซึ่งเป็นหัวหน้าโดยตรงของแซ-ย็อกอีกด้วย โฮ-เซ พยายามที่จะบอกเลิก กับซู-บิน แต่ก็ยากลำบากเพราะซู-บินไม่ยอมที่จะเลิกง่าย ๆ อีกทั้งแม่ของโฮ-เซก็รังเกียจแซ-ย็อกมากด้วย เหตุเพราะเธอเป็นคนจนไม่มีชาติตระกูล
อะเพลซฟอร์มายเฮด

"อะเพลซฟอร์มายเฮด"  เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 9 จากสตูดิโออัลบั้มเปิดตัวของวง "ไฮบริดทีโอรี" ประพันธ์โดยลิงคินพาร์ก และมาร์ก เวกฟีลด์ อดีตนักร้องนำของวง เพลงนี้ได้นำไปรีมิกซ์แล้วรวมอยู่ในอัลบั้มรีมิกซ์ชุดแรก "รีแอนิเมชัน" โดยตั้งชื่อเพลงในฉบับรีมิกซ์ใหม่เป็น "Plc.4 Mie Hæd" เพลงนี้มีมีเดโมเดิมมีชื่อว่า "เอสซอล" (Esaul) โดยรวมอยู่ในอัลบั้มตัวอย่างในช่วงแรกของวง และได้รวมอยู่ในอัลบั้ม "ลิงคินพาร์กอันเดอร์กราวด์ 11.0" ด้วยเนื้อเพลงที่แตกต่างจากเวอร์ชันปัจจุบัน
ออลฟอร์นัททิง

"ออลฟอร์นัททิง"  เป็นเพลงของวงดนตรีร็อกชาวอเมริกัน ลิงคินพาร์ก ร่วมกับ เพจ แฮมิลตัน นักกีตาร์และนักร้องชาวอเมริกันจากวงดนตรีแนวอัลเทอร์เนทีฟเมทัล เฮลเมต รวมอยู่ในสตูดิโออัลบั้มชุดที่ 6 ของลิงคินพาร์ก "เดอะฮันติงปาร์ตี" เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 23 แม้จะไม่ได้ออกเป็นซิงเกิลก็ตาม เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และแบรด เดลสัน มือกีตาร์ของวง เพลงนี้ได้อยู่ในอัลบั้มประกอบวิดีโอเกม "โปรอีโวลูชันซอกเกอร์ 2015"
เพลง "ออลฟอร์นัททิง" ปรากฏเป็นเพลงลำดับที่ 2 ในอัลบั้ม "เดอะฮันติงปาร์ตี" เพลงนี้มีเอาต์โทรเชื่อมต่อกับเพลงลำดับต่อไปในอัลบั้ม คือเพลง "กิลตีออลเดอะเซม" ซึ่งเป็นซิงเกิลแรกจากอัลบั้ม
เทรเชอร์บ็อกซ์ (อัลบั้ม)

เทรเชอร์บ็อกซ์  เป็นสตูดิโออัลบั้มภาษาญี่ปุ่นชุดที่สองของ ที-อารา กลุ่มศิลปินหญิงชาวเกาหลี สังกัดอีเอ็มไอมิวสิคเจแปน ออกวางจำหน่ายวันที่ 7 สิงหาคม ค.ศ. 2013 อัลบั้มมี 2 แบบ เพื่อที่จะโปรโมตอัลบั้ม เป็นการออกทัวร์คอนเสิร์ตญี่ปุ่นครั้งที่สองของพวกเธอ เมื่อวันที่ 4 กันยายน ค.ศ. 2013
แอนด์แอนด์เอ็นด์

แอนด์แอนด์เอ็นด์ เป็นมินิอัลบั้มลำดับที่ 6 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 11 กันยายน ค.ศ. 2014 โดย คอร์คอนเทนส์มีเดีย
ชาร์ต.
<templatestyles src="Col-begin/styles.css"/>
คีส์ทูเดอะคิงดอม

"คีส์ทูเดอะคิงดอม"  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 6 ของวง "เดอะฮันติงปาร์ตี" เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 33 แม้จะไม่ได้ออกเป็นซิงเกิลก็ตาม เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และแบรด เดลสัน มือกีตาร์ของวง
การตอบรับ.
ในการวิจารณ์เพลงแต่ละเพลงในอัลบั้ม โดย "บิลบอร์ด" เพลงนี้ได้รับการตอบรับในด้านบวก และได้อธิบายว่าเป็นเพลงที่เหมาะสมอย่างแท้จริงในการเป็นเพลงเปิดตัวของอัลบั้ม ด้วยเสียงการแผดเสียงของเชสเตอร์ เบนนิงตัน ในตอนเริ่มของเพลงว่า — "No control! No surprise!" — และขึ้นดนตรีด้วยกลองโดย ร็อบ บัวร์ดอน ต่อด้วยเสียงกีตาร์ ในช่วงอินโทรนี้เหมือนเป็นการฉีกแนวดนตรีเป็นของลิงคินพาร์กมาเป็นแบบฮาร์ดคอร์พังก์ เมื่อเข้าท่อนแรกของไมค์ ชิโนะดะ ได้ทำให้แนวดนตรีกลับมาเป็นนูเมทัล
แม่น้ำสเกลต์

แม่น้ำสเกลต์ , แม่น้ำสแค็ลเดอ  หรือ แม่น้ำแอ็สโก  เป็นแม่น้ำในทวีปยุโรป อยู่ทางตะวันตกของทวีป ต้นน้ำอยู่ในจังหวัดแอนทางตะวันออกเฉียงเหนือของประเทศฝรั่งเศส ผ่านประเทศเบลเยียมทางด้านตะวันตก ผ่านเมืองแอนต์เวิร์ปซึ่งมีท่าเรือที่ใหญ่ที่สุดอันดับสองของยุโรป แล้วจึงไหลลงทะเลเหนือในประเทศเนเธอร์แลนด์ รวมความยาว 350 กม. (217 ไมล์) โดยเกิดปากแม่น้ำเป็นชะวากทะเล
กอสซิปเกิลส์ (อัลบั้ม)

กอสซิปเกิลส์  เป็นสตูดิโออัลบั้มภาษาญี่ปุ่นชุดที่สามของ ที-อารา กลุ่มศิลปินหญิงชาวเกาหลี ออกวางจำหน่ายวันที่ 14 พฤษภาคม ค.ศ. 2014 เป็นอัลบั้มที่สามของพวกเธอภายใต้ ยูนิเวอร์แซลมิวสิคเจแปน สังกัดย่อยของอีเอ็มไอเรคคอร์ดเจแปน อัลบั้มมี 2 แบบ
ฟูกูโรอิ

ฟูกูโรอิ  เป็นนครที่ตั้งอยู่ทางตะวันตกของจังหวัดชิซูโอกะ ประเทศญี่ปุ่น มีขนาดพื้นที่ 108.56 ตารางกิโลเมตร และมีจำนวนประชากร ณ วันที่ 1 พฤษภาคม ค.ศ. 2023 ประมาณ 87,953 คน
ภูมิศาสตร์.
ฟูกูโรอิตั้งอยู่บริเวณที่ราบชายฝั่งทางทิศตะวันตกเฉียงใต้ของจังหวัดชิซูโอกะ ทิศใต้ติดกับมหาสมุทรแปซิฟิก มีภูมิอากาศแบบภาคพื้นสมุทร
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของฟูกูโรอิเพิ่มขึ้นอย่างต่อเนื่องในช่วง 50 ปีที่ผ่านมา
เศรษฐกิจ.
เศรษฐกิจของฟูกูโรอิผสมระหว่างการเกษตรและอุตสาหกรรม โดยพืชที่นิยมปลูกในพื้นที่ ได้แก่ ชาเขียว และเมลอน ส่วนอุตสาหกรรมขนาดเล็ก ได้แก่ การแปรรูปอาหาร เครื่องสำอาง เวชภัณฑ์ ชิ้นส่วนเครื่องใช้ไฟฟ้า และชิ้นส่วนยานยนต์
ระบบเบรตตันวูดส์

ระบบการจัดการการเงินเบรตตันวูดส์  สถาปนากฎสำหรับความสัมพันธ์พาณิชย์และการเงินระหว่างรัฐอุตสาหกรรมหลักของโลกช่วงกลางคริสต์ศตวรรษที่ 20 ระบบเบรตตันวูดส์เป็นตัวอย่างแรกของระเบียบการเงินที่มีการเจรจาอย่างสมบูรณ์โดยเจตนาเพื่อปกครองความสัมพันธ์การเงินระหว่างรัฐชาติเอกราช ลักษณะสำคัญของระบบเบรตตันวูดส์ คือ ทุกประเทศมีพันธกรณีใช้นโยบายการเงินซึ่งธำรงอัตราแลกเปลี่ยนโดยผูกเงินตราของประเทศกับทองคำและความสามารถของกองทุนการเงินระหว่างประเทศเพื่อเชื่อมการเสียดุลการชำระเงินชั่วคราว นอกจากนี้ ยังมีความจำเป็นต้องจัดการการขาดความร่วมมือระหว่างประเทศอื่นและเพื่อป้องกันการลดค่าเงินตราแข่งขันด้วย
ในการเตรียมบูรณะระบบเศรษฐกิจระหว่างประเทศระหว่างที่สงครามโลกครั้งที่สองกำลังดำเนินอยู่ ผู้แทน 730 คนจากทั้ง 44 ชาติฝ่ายสัมพันธมิตรประชุมกันที่โรงแรมเมาต์วอชิงตันในเบรตตันวูดส์ รัฐนิวแฮมป์เชียร์ สหรัฐอเมริกา เพื่อการประชุมการเงินการคลังสหประชชาติ หรือเรียก การประชุมเบรตตันวูดส์ ผู้แทนแลกเปลี่ยนความคิดเห็นระหว่างวันที่ 1–22 กรกฎาคม 2487 และลงนามความตกลงในวันสุดท้าย ซึ่งเป็นการจัดตั้งระบบกฎ สถาบันและวิธีดำเนินงานเพื่อจัดระเบียบระบบการเงินระหว่างประเทศ ผู้วางแผนที่เบรตตันวูดส์สถาปนากองทุนการเงินระหว่างประเทศ (IMF) และธนาคารระหว่างประเทศเพื่อการบูรณะและพัฒนา (IBRD) ซึ่งปัจจุบันเป็นส่วนหนึ่งของกลุ่มธนาคารโลก องค์การเหล่านี้เริ่มปฏิบัติงานในปี 2488 หลังประเทศต่าง ๆ ให้สัตยาบันความตกลงมากแล้ว
วันที่ 15 สิงหาคม 2514 สหรัฐยุติการแปลงดอลลาร์สหรัฐเป็นทองคำฝ่ายเดียว นำให้ระบบเบรตตันวูดส์ถึงคราวสิ้นสุดและดอลลาร์กลายเป็นเงินเฟียต (fiat currency) การกระทำดังกล่าว ซึ่งเรียก นิกสันช็อก สร้างสถานการณ์ซึ่งดอลลาร์สหรัฐกลายเป็นเงินตราสำรองที่หลายรัฐใช้ ขณะเดียวกัน เงินตราอัตราแลกเปลี่ยนคงที่หลายสกุล (เช่น ปอนด์สเตอร์ลิง) กลายเป็นเงินอัตราแลกเปลี่ยนลอยตัวเสรีเช่นกัน
แอบโซลูตเฟิสต์อัลบัม

แอบโซลูตเฟิสต์อัลบัม  เป็นสตูดิโออัลบัมชุดแรกของ ที-อารา กลุ่มศิลปินหญิงชาวเกาหลี ซึ่งวางจำหน่ายเมื่อวันที่ 27 พฤศจิกายน 2009
ชาร์ต.
<templatestyles src="Col-begin/styles.css"/>
เดฟแจมเรเคิดดิงส์

เดฟแจมเรเคิดดิงส์  เป็นค่ายเพลงอเมริกัน ที่มุ่งเน้นศิลปินแนวฮิปฮอป เป็นเจ้าของโดยยูนิเวอร์ซัลมิวสิคกรุ๊ป ในสหราชอาณาจักร ค่ายเพลงจะใช้ชื่อว่า "เดฟแจมยูเค" และมีการดำเนินการผ่านเวอร์จินอีเอ็มไอเรเคิดส์, ส่วนในประเทศญี่ปุ่นจะชื่อว่า "เดฟแจมเจแปน" ดำเนินการผ่านยูนิเวอร์ซัลมิวสิกเจแปน ค่ายเพลงนี้มีค่ายเพลงในสังกัดอีกหลายค่าย ได้แก่ กูดมิวสิก ของคานเย เวสต์, ดิสเทิร์บบิงดาพีซ ของลูดาคริส, และเออาร์เทียมเรเคิดดิงส์ ของโนไอ.ดี.
การเปิดตัวในสาขาประเทศไทย.
"เดฟแจมไทยแลนด์" ดำเนินการผ่านยูนิเวอร์ซัลมิวสิคไทยแลนด์ ปริญญา อินทชัย หรือ Daboyway สมาชิกวงไทยเทเนี่ยม ได้มาเซ็นสัญญาในค่ายฯ คนแรก วันที่ 23 พฤษภาคม 2019 ได้ปล่อยซิงเกิ้ล "วันอะไร" แก่สาธารณะชนอย่างเป็นทางการ และได้ปล่อยอัลบั้มเดี่ยว "Daboyway" ในวันที่ 7 มีนาคม 2020
และได้ศิลปิน-โปรดิวเซอร์ Zigga Rice (Ziggavoy และ Stickyrice Killah), แร๊พเปอร์มากฝืมือ ARTRILLA และ TARVETHZ 
ปัจจุบัน "เดฟแจมไทยแลนด์" กำลังมีโปรเจกต์ Def Jam Thailand Compilation Vol. 1 ที่รวบรวมแร๊พเปอร์ชั้นนำของไทยมาร่วมโปรเจกต์ และได้ปล่อยในวันที่ 11 กันยายน 2020 
ศิลปินในสังกัดในปัจจุบัน.
<templatestyles src="Div col/styles.css"/><templatestyles src="Div col/styles.css"/>
คลองบางบัว

คลองบางบัว เป็นคลองที่เชื่อมระหว่างคลองลาดพร้าวกับคลองถนน โดยคลองสายนี้มีจุดเริ่มต้นจากการไหลต่อเนื่องมาจากปลายคลองลาดพร้าว ซึ่งอยู่ระหว่างสะพานเสนานิคม 1 กับสะพานถนนประเสริฐมนูกิจ จากนั้นไหลผ่านกรมทหารราบที่ 11 รักษาพระองค์ ถนนพหลโยธิน และไปสิ้นสุดที่จุดตัดคลองบางเขน โดยมีคลองที่ไหลต่อเนื่องขึ้นไปคือคลองถนน คลองบางบัวมีความกว้างประมาณ 10–17 เมตร มีความยาวทั้งหมดประมาณ 9 กิโลเมตร อยู่ในพื้นที่เขตดอนเมือง เขตบางเขน และเขตหลักสี่ ชุมชนที่ตั้งอยู่ริมคลองบางบัว ในเขตบางเขน ได้แก่ ชุมชนบางบัวเชิงสะพานไม้ 1 ชุมชนสามัคคีร่วมใจ ชุมชนบางบัว ชุมชนรุ่นใหม่พัฒนา ชุมชนร้อยกรอง ชุมชนร่วมใจพัฒนาใต้ ชุมชนร่วมใจพัฒนาเหนือ ในเขตหลักสี่ ได้แก่ ชุมชนชายคลองบางบัว และชุมชนก้าวหน้า
ประวัติ.
คลองบางบัวเป็นคลองที่ขุดในสมัยพระบาทสมเด็จพระจุลจอมเกล้าเจ้าอยู่หัว พร้อม ๆ กับหลายคลอง อาทิ คลองสอง คลองถนน คลองบางเขน และคลองลาดพร้าว เป็นต้น
ก่อน พ.ศ. 2539 คลองบางบัวเคยเป็นเส้นทางสัญจรทางน้ำเชื่อมระหว่างสะพานใหม่กับย่านพระโขนง แต่เนื่องจากคลองบางบัวถูกรุกล้ำตลอดทั้งสองริมคลอง สภาพน้ำในคลองเน่าเสีย การสัญจรทางน้ำทำให้เกิดตลิ่งเซาะ ชาวชุมชนจึงทำเรื่องต่อกระทรวงทรัพยากรและสิ่งแวดล้อมขัดขวางเพื่อไม่ให้เรือวิ่งในคลองบางบัว จึงเป็นเหตุให้ตั้งแต่ พ.ศ. 2539 ไม่มีเรือวิ่งในคลองบางบัว
ต่อมาเมื่อ พ.ศ. 2543 กรุงเทพมหานครมีนโยบายจะสร้างถนนเลียบคลองบางบัว และรื้อย้ายชุมชนให้ไปอยู่แฟลตฝักข้าวโพด
ลิงคินพาร์กอันเดอร์กราวด์ 7.0

ลิงคินพาร์กอันเดอร์กราวด์ 7.0 (เขียนเป็น LPUNDERGROUND7) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 5 ธันวาคม พ.ศ. 2550 โดยลิงคินพาร์กอันเดอร์กราวด์ และเป็นอัลบั้มบันทึกการแสดงสดแรก และเป็นผลงานอัลบั้มที่ 7 ที่ออกจำหน่ายโดยลิงคินพาร์กอันเดอร์กราวด์ อัลบั้มนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก
เนื้อหาในอัลบั้ม.
"ลิงคินพาร์กอันเดอร์กราวด์ 7.0" ระบุเป็นอัลบั้มบันทึกการแสดงสด โดยแทร็กทั้งหมดที่รวมอยู่ในอัลบั้มนี้เป็นเพลงในรูปแบบการแสดงสด และมีความยาวมากกว่า 25 นาที นั่นหมายถึงมีความยาวมากกว่าที่จะเป็นอีพี เพลงทั้งหมดได้บันทึกมาจากสถานที่ต่าง ๆ ในงานคอนเสิร์ตทัวร์พรอเจกต์เรโวลูชันของที่ 4 ของวง ในปกด้านหลังของอัลบั้มระบุไว้ว่ามาจากการคัดเลือกการแสดงสดที่ดีที่สุดจากพรอเจกต์เรโวลูชัน ปี พ.ศ. 2550
รายชื่อเพลง.
ผลงานการแสดงสดนำมาจากงานคอนเสิร์ตทัวร์พรอเจกต์เรโวลูชัน ปี พ.ศ. 2550
ลิงคินพาร์กอันเดอร์กราวด์ 8.0

ลิงคินพาร์กอันเดอร์กราวด์ 8.0 (มีอีกชื่อว่า Sweet Hamster Like Jewels from America!) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 4 ธันวาคม พ.ศ. 2551 โดยลิงคินพาร์กอันเดอร์กราวด์ และเป็นอีพีลำดับที่ 9 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 2 ที่ออกจำหน่ายในปีเดียวกับกับ "ซองส์ฟรอมดิอันเดอร์กราวด์" อีพีนี้ไม่ได้ออกจำหน่ายผ่านค่ายเพลงแมชชีนชอปเรเคิดดิงส์ เหมือนอัลบั้มอันเดอร์กราวด์ที่ผ่าน ๆ มา แต่ออกจำหน่ายผ่านวอร์เนอร์บราเธอร์ส
เนื้อหาในอัลบั้ม.
เพลงทั้งหมด 6 แทร็กในอัลบั้มบันทึกโดยวงดนตรีเล็ก ๆ ที่ชื่อว่า อืม...คุกกีส์ ซึ่งประกอบด้วย ไมค์ ชิโนะดะ และ เชสเตอร์ เบนนิงตัน ไมค์ ชิโนะดะ บอกว่า "ดนตรีใหม่" ในอัลบั้ม "ลิงคินพาร์กอันเดอร์กราวด์ 8.0" เราจะเปลี่ยนมาเป็น "คุกกี้" หรือเพลงที่ผ่อนคลายของวง หลังจากที่คิดเอฟเฟ็กต์เพลงหลัก ๆ ของลิงคินพาร์กที่มากเกินไป ต่อมาไมค์ ชิโนะดะ ได้ออกเผยแพร่เพลง "Lockjaw" ซึ่งเป็นเพลงที่เปิดให้ดาวน์โหลดเป็นของขวัญวันคริสต์มาส
ปลาฉลามพยาบาลสีน้ำตาล

ปลาฉลามพยาบาลสีน้ำตาล หรือ ปลาฉลามขี้เซาสีน้ำตาล  เป็นปลาฉลามชนิดหนึ่ง มีชื่อวิทยาศาสตร์ว่า "Nebrius ferrugineus" (นิยมเรียกกันสั้น ๆ ว่า ปลาฉลามพยาบาล หรือ ปลาฉลามขี้เซา) อยู่ในวงศ์ Ginglymostomatidae เป็นเพียงชนิดเดียวเท่านั้นที่อยู่ในสกุล "Nebrius"
จัดเป็นปลาฉลามในอันดับ Orectolobiformes หรือปลาฉลามหน้าดินขนาดใหญ่ จะงอยปากยื่นยาว ตาเล็กมาก มีรูหายใจเล็ก ๆ อยู่หลังตา ครีบใหญ่ ปลายครีบแหลม ครีบอกโค้งยาว ครีบหางยาว มีครีบก้น ลำตัวสีน้ำตาลเข้มหรือสีเทาอมน้ำตาลอ่อน และอาจมีจุดกระสีดำเล็ก ๆ กระจายไปทั่ว ซึ่งในครั้งหนึ่งเคยสร้างความสับสนให้แก่แวดวงวิชาการว่ามี 2 ชนิดหรือไม่ แต่ในปัจจุบันได้จัดแบ่งออกมาเป็นอีกชนิด คือ ปลาฉลามพยาบาล ("Ginglymostoma cirratum") ซึ่งเป็นปลาฉลามพยาบาลชนิดที่พบได้ในทวีปอเมริกา
มีขากรรไกรที่แข็งแรง ในปากมีฟันที่แบนและงุ้มเข้าภายใน ใช้สำหรับงับอาหารซึ่งได้แก่ ปลาขนาดเล็กกว่าตามหน้าดินและสัตว์มีกระดองและมอลลัสคาต่าง ๆ รวมถึงหอยเม่นให้อยู่และกัดให้แตก โดยใช้อวัยวะที่คล้ายหนวดเป็นเครื่องนำทางและเป็นประสาทสัมผัส จะใช้วิธีการกินด้วยการดูดเข้าปาก
เป็นปลาที่อาศัยและหากินตามพื้นน้ำในความลึกไม่เกิน 70 เมตร ตามกองหินหรือแนวปะการังใต้น้ำ บางครั้งพบได้ใกล้ชายฝั่งหรือป่าชายเลน เนื่องจากเข้ามาหาอาหารกิน ใช้เวลาหากินในเวลากลางคืน และนอนหลับตามโพรงถ้ำหรือกองหินในเวลากลางวัน เป็นปลาที่มักจะอยู่นิ่ง ๆ จึงเป็นที่มาของชื่อเรียก ซึ่งบางครั้งอาจพบรวมตัวกันได้นับสิบตัว 
จัดเป็นปลาหน้าดินที่มีขนาดใหญ่ที่สุดที่พบได้แถบอินโด-แปซิฟิก เนื่องจากมีความยาวเกือบ 2 เมตร โดยปกติเป็นปลาที่ไม่ทำอันตรายมนุษย์ จึงเป็นที่ชื่นชอบของนักดำน้ำที่จะถ่ายรูปเช่นเดียวกับ ปลาฉลามเสือดาว ("Stegostoma fasciatum") แต่ก็สามารถทำร้ายมนุษย์ได้ หากไปรบกวนเข้าด้วยการกัดและดูดที่ทรงพลัง ในน่านน้ำไทยจะพบได้มากที่ฝั่งทะเลอันดามัน
เป็นปลาที่ออกลูกเป็นตัว โดยออกเป็นไข่ ซึ่งตัวอ่อนจะพัฒนาอยู่ในไข่ ออกลูกครั้งละประมาณ 2 ตัว ไม่เกิน 4 ตัว เนื่องจากมี 2 มดลูก โดยตัวอ่อนจะไม่ได้รับอาหารผ่านทางรก แต่จะได้รับอาหารจากถุงไข่แดงแทน ระยะเวลาในการเจริญเติบโตจนฟักเป็นประมาณ 6 เดือน ซึ่งเมื่อคลอดออกมาแล้ว ปลาฉลามพยาบาลสีน้ำตาลจะกัดกินกันเองจนเหลืออยู่เพียงตัวเดียวในมดลูกของแม่ เมื่อแรกเกิดมีความยาวประมาณ 30 เซนติเมตร และมีจุดกระดำกระจายไปทั่ว 
เมื่อกลางปี พ.ศ. 2553 มีปลาฉลามพยาบาลสีน้ำตาลตกลูกในที่เลี้ยง (ไม่ใช่แหล่งน้ำธรรมชาติ) ที่สถานแสดงพันธุ์สัตว์น้ำ สงขลา จังหวัดสงขลา ซึ่งนับเป็นครั้งแรกในประเทศไทยและโลก และพิพิธภัณฑ์สัตว์น้ำแห่งอื่น ๆ ที่มีเลี้ยงนั้น ได้แก่ [[สถานแสดงพันธุ์สัตว์น้ำบึงฉวากเฉลิมพระเกียรติ]] [[จังหวัดสุพรรณบุรี]] และภายใน[[สวนสัตว์ดุสิต]] หรือ เขาดินวนา ใน[[กรุงเทพมหานคร]] 
[[ไฟล์:Baby Nurse Shark@AQ.jpg|250px|left|thumb|ลูกปลาฉลามขี้เซาสีน้ำตาลตกลูกที่สถานแสดงพันธุ์สัตว์น้ำสงขลาที่เดียวในโลก]]
ลีลาวดีเพลิง

ลีลาวดีเพลิง  เป็นละครโทรทัศน์ไทย สร้างครั้งแรกปี พ.ศ. 2558 บทประพันธ์โดย กิ่งฉัตร กำกับการแสดงโดย ตรัยยุทธ กิ่งภากรณ์ นำแสดงโดย ธันวา สุริยจักร, อัญรินทร์ ธีราธนันพัฒน์, พีรวัศ กุลนันท์วัฒน์, นุสบา ปุณณกันต์, ปุณยาพร พูลพิพัฒน์, ปรัชญ์ ปรมิณ, ป่านทอทอง บุญทอง, กนกวรรณ อมราพงษ์ ผลิตโดยบริษัท ปรากฏการณ์ดี จำกัด ออกอากาศทุกวันศุกร์-อาทิตย์ เวลา 20.30 - 22.30 น. ทางช่อง 7 ตั้งแต่วันเสาร์ที่ 3 มกราคม - วันอาทิตย์ที่ 8 กุมภาพันธ์ พ.ศ. 2558 ต่อจากละคร เนตรนาคราช ออกอากาศซ้ำในช่วง ละครดังที่คิดถึง เวลา 09.30 - 11.20 น. เริ่มวันที่ 25 กุมภาพันธ์ - 22 มีนาคม พ.ศ. 2564 ต่อจากละคร ผักบุ้งกับกุ้งนาง
เนื้อเรื่อง.
บาดแผลในอดีตฝังลึกจนกลายเป็นแผลเป็นเกาะกินกายและใจมานานกว่าสิบปี บาดแผลที่เกิดจากความรักที่ผลักดันให้ทุกคนต้องทำเพื่อคนที่ตนรัก แม้สิ่งที่ทำนั้นจะถูกหรือผิด นักร้องสาวฉายา ลีลาวดีเพลิง เป็นอีกคนหนึ่งที่มีแผลเป็นจากความรักที่พ่อมีต่อเธอ เธอจึงกลับมาเพื่อจะลบรอยแผลเป็นให้กับตัวเอง หากแต่ต้องแลกกับความทุกข์ทรมานของอีกคนหนึ่งที่ตนรัก
เพลงประกอบละคร.
คำร้อง-ทำนอง มนัส ปิติสานต์ / เรียบเรียงดนตรี บรรณ สุวรรณโณ
คำร้อง-ทำนอง-เรียบเรียงดนตรี บรรณ สุวรรณโณ
คำร้อง-ทำนอง ชลลดา สุวรรณมงคล และ บรรณ / เรียบเรียงดนตรี บรรณ สุวรรณโณ
คำร้อง-ทำนอง บุษบา นราธิป กาญจนวัฒน์ / เรียบเรียงดนตรี บรรณ สุวรรณโณ
เรตติง.
ละครเรื่องลีลาวดีเพลิงได้รับความนิยมอย่างสูง โดยมีเรตติ้งตอนจบสูงถึง 12.6 สูงเป็นอันดับที่ 6 ของละครไทยทุกเรื่องทุกสถานี ที่ออกอากาศในปี พ.ศ. 2558 (เฉลี่ยสูงสุดอันดับ 9)
รายการทางหลวงแผ่นดินในประเทศไทย/หมวด 1

ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วยเลข 1 สำหรับทางหลวงแผ่นดินที่อยู่ในภาคเหนือ รวมทั้งบางส่วนในภาคกลางและภาคตะวันออกเฉียงเหนือ
ทางหลวงแผ่นดินในอดีต.
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
รายการทางหลวงแผ่นดินในประเทศไทย/หมวด 2

ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วยเลข 2 สำหรับภาคตะวันออกเฉียงเหนือ รวมถึงบางส่วนในภาคเหนือและภาคกลาง
ทางหลวงแผ่นดินในอดีต.
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น อบจ อบต เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
รายการทางหลวงแผ่นดินในประเทศไทย/หมวด 3

ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วย 3 สำหรับภาคกลาง ภาคตะวันออก และภาคตะวันตก รวมทั้งบางส่วนในภาคตะวันออกเฉียงเหนือและภาคใต้
ทางหลวงแผ่นดินในอดีต.
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น กรุงเทพมหานครหรือเทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล และบางเส้นทางมีการนับระยะทางใหม่
รายการทางหลวงแผ่นดินในประเทศไทย/หมวด 4

ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วย 4 สำหรับภาคใต้ รวมทั้งบางส่วนในภาคกลางและภาคตะวันตก
ทางหลวงแผ่นดินในอดีต.
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
ครอบครัวตึ๋งหนืดตืดขั้นเทพ

ครอบครัวตึ๋งหนืดตืดขั้นเทพ เป็นละครแนวคอเมดี้ จากหนังสือการ์ตูนเกาหลี"ครอบครัวตึ๋งหนืด" มาดัดแปลงเป็นละครโทรทัศน์ ผลิตโดย บริษัท มาสเตอร์พีซ เอ็นเทอร์เทนเม้นท์ จำกัด นำแสดงโดย ชยพล บุนนาค, ศรศิลป์ มณีวรรณ์, พรหมพิริยะ ทองพุทธรักษ์, พรชดา เครือคช, ธีระธันญ์ ขจรชัยเดชาวัฒน์ และนักแสดงอื่นอีกหลายราย กำกับการแสดงโดย ประดิษฐ์ สมดังเจตน์ ออกอากาศทุกวันจันทร์ - ศุกร์ เวลา 18.15 - 18.45 น. โดยเริ่มออกอากาศตอนแรกวันที่ 5 มีนาคม พ.ศ. 2558 ถึง 17 มิถุนายน พ.ศ. 2558 ทาง ช่อง 7 สี และ ช่อง 7 HD
เรื่องย่อ.
เราจะรวย!!! นี่คือความฝันสูงสุดของสมาชิกบ้าน มัธยัสถ์อุดม ครอบครัวสุดฮา เจ้าของร้านรับซื้อของเก่าและเก็บขยะขาย ที่ใช้ชีวิตเหนียว ๆ แนวตึ๋งหนืดสไตล์ คือการประหยัดทุกอย่างที่ขวางหน้า เพื่อหาเงินมาให้ได้มากที่สุดของที่สุดของที่สุด
ซึ่งผู้ที่ปลูกฝังความเหนียวหนืดให้หยั่งลึกลงจิตใจสมาชิกในครอบครัวก็คือ ประหยัด หัวหน้าครอบครัว เจ้าของธุรกิจขายของเก่า ที่รู้เรื่องการรีไซเคิลระดับเทพ โดยมีแรงสนับสนุนที่เหนียวแน่น อย่าง แช่อิ่ม แม่บ้านสูตรพิสดาร ที่มีฝีมือและทักษะการถนอมอาหารอันยอดเยี่ยม รวมถึง ปู่โสม พ่อของประหยัด เซียนสมุนไพร ที่ใช้หลักธรรมและวิธีประหยัดแบบไม่โกงมากรอกหู เป่ากระหม่อม ให้หลาน ๆ อย่าง ออมทรัพย์ หลานชายสุดหล่อ นักศึกษาบริหารปี 1 เจ้าทฤษฎีที่เห็นโอกาสทำเงินในทุกสถานการณ์ มีฝันแรงกล้าว่าอยากรวยกว่าเถ้าแก่น้อย ออมสิน หลานสาวคนกลาง นักเรียน ม.ปลายสุดจี๊ด แต่ขี้เหนียวสุดใจ ถือคติ "อินทุกเทรนด์ เงินไม่กระเด็นสักบาท" กระปุก หลานชายคนเล็ก ตัวป่วนประจำบ้าน กินเก่งเว่อร์ เข้าขั้นล้างผลาญ มีวิธีประหยัดแบบฮา ๆ ที่มักสร้างความปวดหัว ให้คนในบ้าน
การใช้ชีวิตแบบตึ๋งหนืดที่วุ่นวายกับความประหยัด ยิ่งวุ่นกว่าเดิมเมื่อคุณหนู วันใส ลูกสาวคนโต สุดเริ่ด ขาวีน แห่งบ้านหรูอลังการ ขับรถของ ฟิน แฟนหนุ่มหลงตัวเอง ตามหาน้องสาว จนรถเกือบชนเข้ากับออมทรัพย์ โชคดีที่วันใสหลบทันแค่บาดเจ็บ ส่วนออมทรัพย์รอดตายหวุดหวิด เหตุการณ์รถชนทำให้ ก้อนทอง หัวหน้าครอบครัว หรูอลังการ เพื่อนรักที่เคยถูกประหยัดจุดไฟเผาก้นโทษฐานแย่งแฟน จนกลายเป็นเพื่อนแค้น ยิ่งระเบิดความแค้น ประกาศจะเอาเรื่องออมทรัพย์ให้ได้
ฝ่ายประหยัดตามมาปกป้องลูกชาย จนสองฝ่ายวางมวยใส่กัน วันสุข ลูกสาวคนเล็กของบ้านหรู เห็นสองพ่อทะเลาะกัน ทนไม่ไหว แกล้งแอ็คติ้งเป็นลมบ้าหมู แก้สถานการณ์ ทำให้สองบ้านเลิกทะเลาะไปชั่วคราว
เมื่อกลับถึงบ้าน เจิดรัศมี คุณนายบ้านหรูอลังการ ช่วยดูแลวันสุขจนอาการดีขึ้น แต่ เจ๊หมัด นายหน้าขายที่ ที่คอยหาเรื่องให้สองบ้านตีกันจนอยู่ไม่ได้ เพื่อเธอจะได้ฮุบซื้อบ้านไว้เอง กลับมาแฉว่า ที่วันสุขหายไปจน และแล้วศึกสองบ้านก็ระเบิดขึ้นอย่างจริงจัง โดยมีอนาคตของครอบครัวเป็นเดิมพัน
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">สถานีโทรทัศน์สีกองทัพบกช่อง 7 
 ละครวันจันทร์ - ศุกร์ 18.00 - 18.30 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">ครอบครัวตึ๋งหนืดตืดขั้นเทพ</td>
<th style="width: 33%;">ถัดไป</th>
</tr><tr style="text-align: center;">
<td> วัยมันพันธุ์อสูร
</td>
<td> คู่หูคู่เฮี้ยน 2
</td></tr>
</table>
มรสุมสวาท

มรสุมสวาท เป็นละครโทรทัศน์ไทย แนวดราม่า แอ็คชั่น สร้างครั้งแรกปี พ.ศ. 2558 บทประพันธ์โดย ศรีทอง ลดาวัลย์ บทโทรทัศน์ กฤติญา สัมฤทธิ์ประสงค์ นำแสดงโดย ศุกลวัฒน์ คณารศ, ทัศนียา การสมนุช, ณทรรศชัย จรัสมาส, กัญญารัตน์ พงศ์กัมปนาท และนักแสดงอีกคับคั่ง กำกับการแสดงโดย ธีระศักดิ์ พรหมเงิน ผลิตโดย บริษัท มุมใหม่ จำกัด ออกอากาศทาง ช่อง 7 เอชดี
หลานสาวนิรนาม

หลานสาวนิรนาม เป็นละครโรแมนติก คอเมดี้ บทประพันธ์โดย เพ็ญศิริ กำกับการแสดงโดย ศรา ยืนยง ผลิตโดย บริษัท 59 ออนแอร์ จำกัด นำแสดงโดย อนุวัฒน์ ชูเชิดรัตนา, กฤษฎา สุภาพพร้อม, ดรัลชรัส ศุขีวิริยะ, ปาณิชดา แสงสุวรรณ, พรรัมภา สุขได้พึ่ง,มาติกา อรรถกรศิริโพธิ์, พีรวัชร์ เหราบัตย์, อัครินทร์ อัครนิธิเมธรัฐ และนักแสดงอีกคับคั่ง ออกอากาศทุกวันจันทร์ - วันศุกร์ เวลา 18.45 - 19.50 น. 18 ธันวาคม พ.ศ. 2557 - 30 มกราคม พ.ศ. 2558 ออกอากาศทางช่อง 7 สี และ ช่อง 7 เอชดี
ปลาปักเป้าปากแม่น้ำอเมริกาใต้

ปลาปักเป้าปากแม่น้ำอเมริกาใต้ (ชื่อวิทยาศาสตร์: "Colomesus psittacus") ปลาน้ำกร่อยชนิดหนึ่ง จำพวกปลาปักเป้า จัดอยู่ในวงศ์ปลาปักเป้าฟันสี่ซี่ (Tetraodontidae)
มีลักษณะคล้ายกับปลาปักเป้าแอมะซอน ("C. asellus") ซึ่งอยู่ในสกุลเดียวกัน แต่พบเฉพาะในน้ำจืด แต่ปลาปักเป้าปากแม่น้ำอเมริกาใต้ มีขนาดความยาวเต็มที่ได้ถึง 30 เซนติเมตร และเป็นปลาสองน้ำที่อพยพไปมาระหว่างน้ำจืด-น้ำกร่อย-ทะเล และมีลักษณะร่วมที่เหมือนกัน คือ มีแถบสีดำที่บริเวณหลังและเป็นวงแหวนบริเวณโคนครีบหาง 
พบกระจายพันธุ์ในเขตชายฝั่งมหาสมุทรแอตแลนติกฝั่งตะวันตกในทวีปอเมริกาใต้ตั้งแต่อ่าวเปเรียจนถึงปากแม่น้ำแอมะซอนในบราซิล
นิยมเลี้ยงเป็นปลาสวยงามเช่นเดียวกับปลาปักเป้าแอมะซอน โดยควรเลี้ยงให้อยู่ตามลำพังเพียงตัวเดียวหรือเป็นกลุ่มเล็ก ๆ กินอาหารจำพวก มอลลัสคาและครัสเตเชียนเหมือนปลาปักเป้าชนิดอื่น หากเลี้ยงในน้ำเค็มและสถานที่กว้างพอจะทำให้มีสุขภาพดีและทำให้มีอายุที่ยาวนาน
สภาร่างรัฐธรรมนูญไทย พ.ศ. 2491

สภาร่างรัฐธรรมนูญ พ.ศ. 2491 เป็นสภาร่างรัฐธรรมนูญไทยคณะแรก จัดตั้งขึ้นตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2490 เพื่อร่างรัฐธรรมนูญฉบับใหม่ซึ่งได้แก่รัฐธรรมนูญแห่งราชอาณาจักรไทย พุทธศักราช 2492 สมาชิกมี 2 ส่วน คือ สมาชิกที่เป็นสมาชิกวุฒิสภาหรือสมาชิกสภาผู้แทน กับสมาชิกที่ไม่ใช่สมาชิกวุฒิสภาและสมาชิกสภาผู้แทน รวม 40 คน
สมาชิก.
<templatestyles src="Div col/styles.css"/>
<templatestyles src="Div col/styles.css"/>
เดโม

เดโม  เป็นเพลงหรือกลุ่มของเพลงที่บันทึกสำหรับการออกจำหน่าย หรือส่วนใหญ่มักหมายความว่าการเผยแพร่สู่สาธารณะ เดโมเป็นวิธีหนึ่งของนักดนตรีในการคิดโครงร่างแนวคิดการประพันธ์เพลงก่อนที่จะบันทึกและออกเผยแพร่จริง โดยการบันทึกลงในรูปแบบต่าง ๆ เช่น ตลับเทป, แผ่นซีดี หรือไฟล์เพลงดิจิทัล และเมื่อโครงแนวคิดที่ได้จากเดโมที่บันทึกของนักดนตรีมีความพร้อม ก็จะมาบันทึกจริงในค่ายเพลง, ผ่านโปรดิวเซอร์เพลง, หรือนำให้ศิลปินอื่นทำผลงาน
ซุ่นเฮงพลาซ่า

บริษัท ซุ่นเฮงพลาซ่า จำกัด  หรือ ห้างสรรพสินค้าซุ่นเฮงพลาซ่า เป็นห้างสรรพสินค้าเก่าแก่แห่งหนึ่งของภูมิภาคอีสานใต้ ตั้งอยู่ในจังหวัดศรีสะเกษ ก่อตั้งและเริ่มดำเนินการเมื่อปี พ.ศ. 2514 ด้วยการเป็นธุรกิจร้านจำหน่ายของชำขนาดเล็ก ก่อนที่จะเริ่มพัฒนาขยายกิจการเข้าสู่ธุรกิจค้าส่งสินค้าอุปโภค บริโภค จนกระทั่งพัฒนาเข้าสู่ธุรกิจห้างสรรพสินค้า และศูนย์การค้า ตามลำดับ โดยถือเป็นห้างสรรพสินค้าแห่งที่ 2 ของจังหวัด (ต่อจาก ห้างสรรพสินค้าไทยสงวน ดีพาร์ทเม้นท์สโตร์ ซึ่งปัจจุบัน ปิดกิจการไปแล้ว) อย่างไรก็ตาม ซุ่นเฮงพลาซ่า นับว่าเป็นห้างสรรพสินค้าชั้นนำที่ให้บริการครบวงจร เป็นแห่งแรกของจังหวัดศรีสะเกษ และภูมิภาคอีสานใต้ นอกจากนั้น ในระยะแรกที่เปิดดำเนินกิจการห้างสรรพสินค้า ซุ่งเฮงพลาซ่า ยังจัดเป็นห้างสรรพสินค้าโดยกลุ่มทุนท้องถิ่นที่มีพื้นที่ขายและพื้นที่เช่าขนาดใหญ่ที่สุดในภูมิภาคอีสานใต้ ของไทยอีกด้วย
ประวัติ.
ห้างสรรพสินค้าซุ่นเฮงพลาซ่า เกิดขึ้นจากการขยายกิจการร้านขายของชำเล็ก ๆ ของกลุ่มทุนธุรกิจในเมืองศรีสะเกษ ตระกูลพัวไพศาล ก่อตั้งโดย สุรพจน์ พัวไพศาล ที่ย่านศูนย์การค้าเก่า เมืองศรีสะเกษ บนพื้นที่อาคารขนาด 5 คูหา จากนั้นได้ขยายธุรกิจขนาดใหญ่ขึ้นโดยพัฒนาเป็นศูนย์ค้าส่งสินค้าอุปโภค บริโภค ในชื่อ "ซุ่นเฮงซุเปอร์สโตร์" (ซึ่งยังคงเปิดกิจการมาจนถึงปัจจุบัน) เมื่อกิจการมีความก้าวหน้าและทำกำไรมากขึ้น 10 ปีต่อมา ในขณะนั้นเมืองศรีสะเกษซึ่งกำลังมีความเจริญเติบโตและมีการขยายตัวทางเศรษฐกิจอย่างต่อเนื่อง แต่ยังไม่มีห้างสรรพสินค้าหรือศูนย์การค้าที่ให้บริการครบวงจรดังเช่นในกรุงเทพมหานคร ครอบครัวพัวไพศาล ได้มองเห็นโอกาสและทิศทางการทำตลาดในธุรกิจห้างสรรพสินค้าของเมืองศรีสะเกษ ที่ยังถือว่ามีช่องว่างดังกล่าว จึงได้เริ่มขยายธุรกิจและปรับเปลี่ยน เพื่อนำเสนอรูปแบบสินค้าใหม่ให้กับตลาดและลูกค้าผู้บริโภคเมืองศรีสะเกษ จึงเกิดเป็น ห้างสรรพสินค้าซุ่นเฮงพลาซ่า ขึ้นในที่สุด
สินค้าและบริการ.
กิจการในเครือบริษัท ซุ่นเฮงพลาซ่า จำกัด ปัจจุบัน ครอบคลุมธุรกิจค้าส่ง-ค้าปลีก ซึ่งประกอบด้วย "ซุ่นเฮงซุเปอร์สโตร" บนย่านศูนย์การค้าเก่า และ "ห้างสรรพสินค้าซุ่นเฮงพลาซ่า" บนย่านสี่แยกถนนกวงเฮง-ถนนวันลูกเสือ ซึ่งถือเป็นย่านช็อปปิ้ง ใจกลางเมืองศรีสะเกษ ชั้นใน ทั้งนี้ สำหรับห้างสรรพสินค้าซุ่นเฮงพลาซ่า นั้น ประกอบด้วย อาคารห้างสรรพสินค้า (ให้บริการแผนกขายปลีก และพื้นที่เช่า), อาคารสโตร์และแผนกขายส่ง, ลานจอดรถ โดยตั้งอยู่บนเนื้อที่ราว 8 ไร่ ภายในอาคารห้างสรรพสินค้า ประกอบด้วยพื้นที่เช่า ซึ่งเปิดให้กิจการอาหาร และบริการต่าง ๆ เช่น ธนาคารและสถาบันการเงิน เช่าพื้นที่เปิดสาขา, แผนกดีพาร์ทเม้นท์สโตร์, แผนกเครื่องครัวและอุปกรณ์ภายในบ้าน, แผนกซุเปอร์มาร์เก็ต, แผนกเครื่องเขียน, แผนกของที่ระลึก, แผนกของเล่นเด็ก, สวนสนุกสำหรับเด็ก (Play Land), ศูนย์อาหาร, ศูนย์รวมความบันเทิง, โรงภาพยนตร์ "ซุ่นเฮง มัลติเพล็กซ์" จำนวน 2 โรง นอกจากนั้น ยังมีพื้นที่เช่าค้าภายนอก ระหว่างลานจอดรถและอาคารห้างสรรพสินค้า
ลิงคินพาร์กอันเดอร์กราวด์ 11.0

ลิงคินพาร์กอันเดอร์กราวด์ 11.0  เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 15 พฤศจิกายน พ.ศ. 2554 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 3 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
เนื้อหาในอัลบั้ม.
ทั้ง 10 เพลงที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ "ไฮบริดทีโอรี" (2543), "เมทีโอรา" (2546), "มินิตส์ทูมิดไนต์" (2550) และ "อะเทาซันด์ซันส์" (2553) ประกอบด้วย เดโมของเพลง "วอตไอฟ์ดัน" และเพลง "โรบอตบอย" จากสตูดิโออัลบั้ม "มินิตส์ทูมิดไนต์" และ "อะเทาซันด์ซันส์" ตามลำดับ
ลิงคินพาร์กอันเดอร์กราวด์ 12.0

ลิงคินพาร์กอันเดอร์กราวด์ 12.0  เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 16 พฤศจิกายน พ.ศ. 2555 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 4 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
เนื้อหาในอัลบั้ม.
เพลงทั้ง 10 ที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ 3 เพลงจากอัลบั้ม "ไฮบริดทีโอรี" (2543), 2 เพลงจากอัลบั้ม "เมทีโอรา" (2546), และอีก 5 เพลงจากอัลบั้ม "มินิตส์ทูมิดไนต์" (2550) อัลบั้มนี้ได้รวมเดโมของเพลง "พอยส์ออฟออทอริตี" และเพลง "ฟอร์กอตเทน" จากสตูดิโออัลบั้ม "ไฮบริดทีโอรี" แต่เพลงได้ออกมาก่อนกำหนดผ่านทางเว็บไซต์ หลังจากนั้นอัลบั้มก็ได้ออกเผยแพร่ในเวลาต่อมาผ่านลิงคินพาร์กอันเดอร์กราวด์
อุมแบร์โต เอโก

อุมแบร์โต เอโก (5 มกราคม พ.ศ. 2475 – 19 กุมภาพันธ์ พ.ศ. 2559) เป็นนักเขียน, นักปรัชญา และนักสัญญาณศาสตร์ชาวอิตาลี มีผลงานที่เป็นที่รู้จัก คือ "The Name of the Rose"
ประวัติ.
อุมแบร์โต เอโก เกิดเมื่อวันที่ 5 มกราคม ค.ศ. 1932 ที่เมืองอาเลสซานเดรีย ในแคว้นปีเยมอนเต ทางตอนเหนือของอิตาลี เมื่อโตขึ้น บิดาของเขาต้องการให้เขาเป็นนักกฎหมาย แต่เอโกกลับเข้าศึกษาวิชาปรัชญายุคกลางและวรรณกรรมแทน วิทยานิพนธ์ของเขาเป็นการศึกษาเกี่ยวกับแนวคิดของทอมัส อไควนัส หลังสำเร็จการศึกษา เขาทำงานที่สถานีวิทยุกระจายเสียง และเป็นอาจารย์พิเศษที่มหาวิทยาลัยตูริน เอโกศึกษาความรู้ในแขนงต่าง ๆ โดยเฉพาะอย่างยิ่งในวิชาสัญญาณศาสตร์ (semiotics—การศึกษาเกี่ยวกับสัญลักษณ์) โดยเขาเป็นผู้ริเริ่มศึกษาสัญญาณศาสตร์เชิงตีความ (interpretative semiotics)
นอกเหนือจากงานด้านวิชาการแล้ว เอโกยังเขียนนวนิยายอีกด้วย นิยายเล่มแรกของเขา "The Name of the Rose" มีเนื้อหาเกี่ยวกับเหตุฆาตกรรมในอารามเมื่อปี ค.ศ. 1327 ผลงานชิ้นนี้ได้รับความนิยมอย่างมาก จนถูกนำไปสร้างเป็นภาพยนตร์ในชื่อเดียวกัน นำแสดงโดยฌอน คอนเนอรี นิยายเล่มล่าสุดของเขา "Numbero Zero" ตีพิมพ์ในปี ค.ศ. 2015
อุมแบร์โต เอโกเสียชีวิตด้วยโรคมะเร็งตับอ่อน เมื่อวันที่ 19 กุมภาพันธ์ ค.ศ. 2016 ขณะอายุได้ 84 ปี
โมฮัมเหม็ด โมฮามุด อิบราฮิม

โมฮัมเหม็ด โมฮามุด อิบราฮิม  (เกิด พ.ศ. 2489 หรือพ.ศ. 2490) เป็นนักการเมืองชาวโซมาเลีย
ประวัติ.
จากปีพ.ศ. 2551 ถึงพ.ศ. 2554 อิบราฮิมอาศัยอยู่ที่ฮาร์เลสเดนในสหราชอาณาจักร ทำงานเป็นครูสอนภาษาอังกฤษที่โรงเรียนคาทอลิกนิวแมน
เมื่อต้นเดือนสิงหาคม พ.ศ. 2554 เขาได้ดำรงตำแหน่งเป็นรองนายกรัฐมนตรีและรัฐมนตรีช่วยว่าการกระทรวงการต่างประเทศของโซมาเลีย ภายใต้นายกรัฐมนตรีอับดีเวลี โมฮัมเหม็ด อาลี และรัฐมนตรีว่าการกระทรวงการต่างประเทศโมฮัมเหม็ด อับดุลลาฮี โอมาร์
วอลเลย์บอลชายชิงแชมป์โลก 2010

วอลเลย์บอลชายชิงแชมป์โลก 2010  เป็นการแข่งขันวอลเลย์บอลชายชิงแชมป์โลก ครั้งที่ 17 มีจำนวนประเทศที่เข้าแข่งขัน 24 ทีม จัดการแข่งขันที่ประเทศอิตาลี ระหว่างวันที่ 25 กันยายน ถึง 10 ตุลาคม ค.ศ. 2010
การคัดเลือก.
การคัดเลือกมาจากการคัดเลือกตัวแทนในแต่ละทวีปเพื่อให้ได้ 24 ทีมสำหรับการแข่งขันที่ประเทศอิตาลี โดยอิตาลีผ่านเข้ารอบในฐานะเจ้าภาพ และอีก 23 ทีมนั้นมากจากการคัดเลือกของสหพันธ์วอลเล่ย์บอลแต่ละทวีป แอฟริกามี 3 ทีมที่ได้รับสิทธิ์ผ่านเข้าแข่งขัน เอเชียและโอเชียเนียได้รับสิทธิ์ 4 ทีม ยุโรป 8 ทีม อเมริกาเหนือ 5 ทีม และอเมริกาใต้ 3 ทีม
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เที่ยง เรืองประดิษฐ์

เที่ยง เรืองประดิษฐ์ (เกิด 5 สิงหาคม พ.ศ. 2480) อดีตสมาชิกสภาผู้แทนราษฎรจังหวัดปัตตานี 1 สมัย
ประวัติ.
เที่ยง เรืองประดิษฐ์ เกิดเมื่อวันที่ 5 สิงหาคม พ.ศ. 2480 เป็นบุตรของนายเอี่ยม กับนางสุขกิ้ม เรืองประดิษฐ์ สำเร็จการศึกษาระดับมัธยมศึกษาชั้นปีที่ 6 
งานการเมือง.
เที่ยง ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติไทย และได้รับเลือกตั้งเพียงครั้งเดียว 
สมาชิกสภาผู้แทนราษฎร.
เที่ยง เรืองประดิษฐ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
วอลเลย์บอลเวิลด์ลีก 2012

วอลเลย์บอลเวิลด์ลีก 2012 เป็นครั้งที่ 23 ของการแข่งขันวอลเลย์บอลชายประจำปีระดับนานาชาติมีทั้งหมด 16 ประเทศ ระหว่าง 18 พฤษภาคม – 8 กรกฎาคม 2012 รอบชิงชนะเลิศจะถูกจัดขึ้นในโซเฟีย, ประเทศบัลแกเรีย
ปฏิทินการแข่งขัน.
กลุ่มได้รับการประกาศเมื่อวันที่ 17 ธันวาคม 2011
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน<br>
แมทช์ที่แช่งขัน 3–2: 2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
มูฮำมัดอารีฟีน จะปะกิยา

มูฮำมัดอารีฟีน จะปะกิยา (เกิด 12 ตุลาคม พ.ศ. 2501) อดีตสมาชิกสภาผู้แทนราษฎรจังหวัดปัตตานี 1 สมัย
ประวัติ.
มูฮำมัดอารีฟีน จะปะกิยา (ชื่อเดิม: มะรีเป็ง จะปะกิยา) เกิดเมื่อวันที่ 12 ตุลาคม พ.ศ. 2501 เป็นบุตรของนายยูนุ๊ กับนางแอเสาะ จะปะกิยา สำเร็จการศึกษาครุศาสตรบัณฑิต จากวิทยาลัยครูยะลา และรัฐประศาสนสตรมหาบัณฑิต จากมหาวิทยาลัยสงขลานครินทร์
งานการเมือง.
มูฮำมัดอารีฟีน ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ และได้รับเลือกตั้งเพียงครั้งเดียว
เขาลงสมัครรับเลือกตั้งในพื้นที่จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาชาติ แต่ไม่ได้รับเลือกตั้ง
สมาชิกสภาผู้แทนราษฎร.
มูฮำมัดอารีฟีน จะปะกิยา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ